
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI  IMUNITĂŢI
	
	COMISIA PENTRU BUGET, FINANŢE ŞI BĂNCI 
      Bucureşti, 01.10.2012

      PL-x 181/2012


Raport Comun
      asupra proiectului de lege pentru modificarea şi completarea

Legii nr.32/1994 privind sponsorizarea
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru buget finante şi bănci au fost sesizate spre dezbatere, în fond, cu proiectul de lege pentru modificarea şi completarea Legii nr.32/1994 privind sponsorizarea, transmis cu adresa nr. PL.x 181 din 29 mai 2012.
         Conform dispoziţiilor art. 75 din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
         Senatul, în calitate de primă Cameră sesizată, a adoptat proiectul de lege, în şedinţa din 21 mai 2012, urmare a depaşirii termenului de adoptare, potrivit art.75 alin.(2) teza a III-a din Constituţia României republicată.

          Consiliul Legislativ a avizat favorabil proiectul de lege, prin avizul nr. 1342 din 16 decembrie 2011.

         Guvernul, prin punctul de vedere transmis, cu adresa nr. 356 din 6 martie 2012, nu susţine adoptarea acestei iniţiative legislative.

           Proiectul de lege are ca obiect de reglementare modificarea şi completarea Legii nr.32/1994 privind sponsorizarea, cu modificările şi completările ulterioare, în sensul acordării posibilităţii ca mecenatul să poată fi realizat şi pentru activităţile din domeniul educative.
          În conformitate cu prevederilor art. 61 şi 63 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru buget, finante şi bănci a dezbătut iniţiativa legislativă în şedinţa comuna din 24 septembrie 2012.

         Din numărul total de 22 membri ai Comisiei juridice, de disciplină şi imunităţi au participat la dezbateri 18 deputaţi, iar din numarul total de 33 de membri ai Comisiei pentru buget finante si banci, au participat la dezbateri 33 deputaţi
        În urma examinării iniţiativei legislative şi a opiniilor exprimate de către membrii celor două Comisii, s-a hotărât, cu majoritate de voturi, respingerea proiectului pentru modificarea şi completarea Legii nr.32/1994 privind sponsorizarea, întrucât nu este necesară modificarea art. 9 alin, (1) din Legea nr. 32/1994, deoarece forma în vigoare a legii prevede că sumele provenite din mecenat sau sponsorizare sunt scutite de plata impozitului pe venit. Referitor la propunerea de modificare a art. 1 alin. (4) din Legea nr. 32/1994 privind sponsorizarea, obiectul, durata şi valoarea actului de mecenat sunt reglementate în forma actuală a legii.
        În raport cu obiectul şi conţinutul său, proiectul de lege face parte din categoria legilor ordinare. 
          PREŞEDINTE,                                                            PREŞEDINTE,
          Daniel BUDA                                                         Eugen NICOLĂESCU
             SECRETAR                                                              SECRETAR,
                                                                          

    Gabriel ANDRONACHE                                                   Nicolae BUD
Consilieri parlamentari, Ciprian BUCUR şi Luminiţa GHEORGHIU
